La Casa de Cultura alberga la V Edició de la Fira de Projectes Empresarials
2025-07-24

El dimarts 28 de febrer, el Saló d’Actes de la Casa de Cultura acollirà la celebració de la V Fira de Projectes Empresarials del Col·legi Juan XXIII que, per quart any consecutiu, el centre organitza amb la col·laboració de l’Agència Jove. La jornada, que començarà a les 10 h, consisteix en l’exposició dels diferents projectes creats pels alumnes que estan cursant el Cicle Superior d’Administració i Finances, a través de l’assignatura “Simulació Empresarial”. El projecte consisteix a desenvolupar una idea d’empresa des dels seus inicis fins a la posada en marxa de la mateixa.

En la fira, que s’estendrà aproximadament fins a les 13:30 h, participen enguany tres projectes que seran presentats a tot el públic assistent. A més de l’exposició de la idea d’empresa, els alumnes participants s’enfrontaran al veredicte del jurat, format per Laia Cervera, tècnic de l’IMCJB, i Javier López, tècnic de CEMEF, els qui seran els encarregats de determinar quin és el millor projecte, a través de les entrevistes personals que realitzaran als representants de cada “empresa”.